Rafał Omelko

**Rafał Omelko** (født 1989) er en polsk sprinter. Han konkurrerer hovedsakelig på 400 meter, og har bronse individuelt fra EM i friidrett innendørs 2015.

## Idrettskarriere
### 2008
Omelko deltok i Junior-VM i friidrett 2008, der det polske stafettlaget kom på femteplass på 4 &times; 400 meter.

### 2010–2012
I 2010 deltok han i Lag-EM i friidrett 2010, der Polen deltok i Super League. Her kom han på niendeplass på 400 meter hekk, som ga fire poeng i lagkonkurransen. Polen kom på sjetteplass i lagkonkurransen sammenlagt. Han deltok også på 400 meter hekk under EM i friidrett 2010, men ble slått ut i innledningsheatet med tiden 52,54. Året etter fikk Polen sølv på 4 &times; 400 meter i U23-EM i friidrett 2011, der Omelko deltok i innledningsheatet, men ikke finalen.

### 2013
I EM i friidrett innendørs 2013 ble det polske stafettlaget på 4 &times; 400 meter diskvalifisert for obstruksjon. Han deltok igjen i Lag-EM i friidrett 2013, der han deltok på det polske stafettlaget som kom på tredjeplass på 4 &times; 400 meter. Han satte ny personlig rekord på 400 meter i finalen i Universiaden 2013, med tiden 45,63. Dette holdt til fjerdeplass, 6 hundredeler bak Nicholas Maitland som tok bronsen. I august deltok han på 4 &times; 400 meter stafett under VM i friidrett 2013 i Moskva. Det polske laget løp inn til femteplass i sitt heat, og ble dermed ikke kvalifisert til finalen, til tross for at de hadde syvende beste tid (3:01,73) i kvalifiseringsheatene.

### 2014
Han deltok både på 400 meter og 4 &times; 400 meter stafett i VM i friidrett innendørs 2014. På 400 meter ble han slått ut i semifinalen, med niende beste tid. Polen deltok også i det første IAAF World Relays som ble arrangert, på Bahamas i 2014, men de fikk nest dårligst tid av de 20 lagene som løp i kvalifiseringen (3:05,16), og gikk ikke videre til finalen. I EM i friidrett 2014 i Zürich vant han sin første internasjonale medalje, da Polen kom på tredjeplass på 4 &times; 400 meter. Individuelt kom han på 21.-plass på 400 meter, da han ble slått ut i kvalifiseringsheatet.

### 2015
I EM i friidrett innendørs 2015 vant han sin første individuelle internasjonale medalje. I finalen på 400 meter satte han ny personlig rekord, med tiden 46,26, og kom på tredjeplass bak tsjekkiske Pavel Maslák og belgiske Dylan Borlée. På 4 &times; 400 meter stafett kom Polen på annenplass, bak Belgia. Her satte det polske laget ny polsk rekord i finalen, med 3:02,97. Under IAAF World Relays 2015 på Bahamas kom Polen på niendeplass på 4 &times; 400 meter.

Polen kom på tredjeplass på 4 &times; 400 meter i Sommeruniversiaden 2015 i Sør-Korea, der han også løp 400 meter individuelt, og kom på 13.-plass i semifinalene. I VM i friidrett 2015 kom Polen på ellevteplass i innledningsheatene, og nådde ikke finalen.

### 2016
Polen fikk sølv på 4 &times; 400 meter i EM i friidrett 2016 i Amsterdam, med Omelko på laget. På 400 meter satte han personlig rekord i semifinalen, med 45,14 sekunder, og i finalen kom han på sjetteplass. Han deltok i Sommer-OL 2016, men på 400 meter ble han slått ut i semifinalen, der han kom nest sist i sitt heat. På 4 &times; 400 meter kom Polen på syvendeplass.

### 2017
EM i friidrett innendørs 2017 ble arrangert i Beograd, og Omelko løp inn til andreplass i finalen på 400 meter, med ny personlig rekord på 46,08 sekunder. Han deltok også på Polens stafettlag som vant 4 &times; 400 meter stafett.

## Referanser


## Eksterne lenker
* 
*  Profil hos European Athletics
*  Profil på All-Athletics.com